Ion Cristoiu relatează în începutul postării sale pe blog mesajul postat pe Facebook de ambasadorul SUA la București, Hans Klemm, cu privire la îndemnul socității civile la proteste.



„Ultimele zile au fost atât dinamice, cât şi foarte emoţionante. Transmitem din nou condoleanţe pentru decesele tragice din data de 30 octombrie şi din zilele care au urmat. Aplaudăm exercitarea paşnică a libertăţii de exprimare şi întrunire şi îi încurajăm pe toţi românii să rămână implicaţi în procesul civic.”, a scris ambasadorul SUA în România.



Ion Cristoiu aprecizat apoi că a acordat un interviu pentru un site și s-a bucurat că a avut prilejul să spună ceea ce gândește mai bine decât într-o discuție telefonică.



Acesta spune că cei care vor să citească interviul trebuie să-i accepte privirea sceptică față de ce se întâmplă în aceste zile.



„Avem de 25 de ani de instituţii democratice. Avem alegeri libere, Parlament, partide politice. Nu-i convine cuiva rezultatul votului ?Aşa ne-au învăţat americanii. Alegeri libere şi corecte. Au fost în România alegeri libere şi corecte? A dat o majoritate. Convine, nu convine ceilalţi se supun acestui vot al majorităţii. Acum vine ambasadorul american şi îmi spune mie că e bine că iese lumea în stradă. Lumea care iese în stradă o face neautorizat. La ei e permis să vină în Casei Albe 10.000 de oameni neautorizaţi?”, a spus Cristoiu.



Jurnalistul vorbește apoi despre ambasadorul SUA în România.



„În România slugărniciei necondiționate față de Stăpînii trecători ai Lumii, ambasadorul american nu se deosebește prin comportamentul de Guvernator al unei țări de babuini de trimisul Sultanului de pe vremuri, de ambasadorul neamț din timpul regimului Antonescu și de ambasadorul sovietic din timpul regimului Anei Pauker.



De aceea, spusele ambasadorului SUA în România au pentru jurnaliști, pentru politicieni, pentru liderii așa zisei Societăți civile puterea copleșitoare a unor Table ale Legii aduse de Moise de pe Muntele Sinai.



De 25 de ani, America ne bate la cap să transpunem în viață ceea ce ea, America de ieri și de azi, consideră drept piatra de temelie a democrației. Alegeri libere și corecte”, a mai spus Cristoiu.



Acesta continuă să vorbească despre faptul că transformarea României într-un satelit de nădejde nu se datorează protestelor Străzii, ci instituțiilor democratice ale țării, care au fost alese de români prin vot liber.



“Dacă demonstrația din seara zilei de luni, 2 noiembrie 2015, deși neautorizată, mai avea o justificare, demonstrațiile care au urmat, cu ocuparea ilegală a carosabilului, demonstrații așa zis spontane și prin asta neasumate de nimeni ( lucru grav într-o democrație, deoarece o demonstrație neasumată de nimeni poate degenera în orice moment în violențe, prin implicarea unor forțe huliganice sau diversioniste), cele care au urmat nu mai au nici o justificare”, a explicat Cristoiu.



Jurnalistul subliniază că România are nevoie urgentă de stabilitate și de revenirea la normalitate.



„Normalitatea e dată de punerea în funcțiune a mecanismelor democratice, între care nu se numără demonstrațiile neautorizate cu ocuparea carosabilului.



Fiecare seară care trece cu ocuparea Pieței Universității, cu isteria unei noi Revoluții, cu contestarea pe toate canalele a instituțiilor democratice din România, nu poate decît să ducă în cele din urmă la o gravă Criză economică”, a explicat Cristoiu.



În încheiere, jurnalistul a precizat sub formă de întrebare dacă America este interesată într-o instabilitate politică în țara în care și-a amplasat Scutul.



„Așa se pare judecînd după îndemnul ambasadorului american de continuare pînă-n pînzele albe a demonstrațiilor spontane.



Tot ceea ce se contestă acum cu vehemență de o minoritate prin raportare la majoritate tăcută a românilor s-a obținut în urma unor alegeri libere și corecte, recunoscute ca atare de SUA.



Vrea America să aplice și-n România nenorocitul experiment numit Primăvara arabă?



Așa se pare judecînd după îndemnul ambasadorului american de a continua contestarea de tip euromaidan de la Kiev a instituțiile democratic alese în România”, a mai spus Cristoiu.















